Diari Oficial de la Generalitat Valenciana


Sumari del DOGV 4234, del 23-04-2002 (2002/4003)

ORDRE de 12 d'abril del 2002, de la Conselleria de Cultura i Educació, per la qual es modifica l'Ordre de 4 de desembre del 2001, de la mateixa conselleria, per la qual es convocaven les subvencions per a la formació en l'àmbit de l'activitat física i de l'esport durant l'any 2002, i s'aprovaven les bases per què es regula la seua concessió.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4234

Data del DOGV
:   23-04-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/4003


Data del document
:   12-04-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * esport professional
    * ajuda pública
    * suport econòmic
    * educació física
    * organització esportiva

ORDRE de 12 d'abril del 2002, de la Conselleria de Cultura i Educació, per la qual es modifica l'Ordre de 4 de desembre del 2001, de la mateixa conselleria, per la qual es convocaven les subvencions per a la formació en l'àmbit de l'activitat física i de l'esport durant l'any 2002, i s'aprovaven les bases per què es regula la seua concessió. [2002/M4003]
  
Preàmbul
  
Per mitjà de l'Ordre de 4 de desembre de 2001 de la Conselleria de Cultura i Educació es convocaven subvencions per a la formació en l'àmbit de l'activitat física i de l'esport durant l'any 2002, i s'aprovaven les bases per què s'havia de regular la seua concessió (DOGV núm. 4.156, de 27 de desembre del 2001). Esta ordre va ser corregida amb posterioritat per mitjà de la correcció d'errades publicada en el Diari Oficial de la Generalitat Valenciana número 4.162, de 7 de gener de 2002. L'ordre va ser tramitada pel procediment anticipat segons el que disposa l'Orde de 26 de setembre de 1994 de la Conselleria d'Economia i Hisenda, raó per la qual el finançament de les ajudes que s'hi incloïen va quedar condicionat a l'aprovació dels crèdits corresponents per mitjà de la llei de pressupostos per a l'any 2002 en les Corts Valencianes.
  
En la disposició tercera de la citada orde s'establix que l'import global màxim destinat a atendre les subvencions a què es referix esta orde serà 67.260 euros, a càrrec de l'aplicació pressupostària 98.08.063.03 dels pressupostos de la Generalitat Valenciana per al 2002, dels quals serien:
  
- 14.880 euros a càrrec de la línia T2515000.
  
- 22.330 euros a càrrec de la línia T2793000.
  
- 30.050 euros a càrrec de la línia T2794000
  
Una vegada liquidat el pressupost de 2001, ha calgut atendre obligacions degudament adquirides en el 2001 per import de tres mil dos-cents setanta-cinc euros amb quaranta-cinc cèntims (3.275,45 EUR) a satisfer a càrrec de la línia T2515000, a l'empara del Decret 29/1991, de 18 de febrer, del Govern Valencià.
  
En virtut d'això, i en ús de les competències en matèria d'esport assignades pel Decret 7/2000, de 22 de maig, del president de la Generalitat Valenciana a la Conselleria de Cultura i Educació i d'acord amb el que establix l'article 35 del Llei 5/1983, de 30 de desembre de Govern Valencià, i el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana.
  
ORDENE
  
Primer
  
Modificar l'import global màxim de les subvencions per a la formació en l'àmbit de l'activitat física i de l'esport a què es referix la disposició tercera de l'Ordre de 4 de desembre de 2001 de la Conselleria de Cultura i Educació (DOGV núm. 4.156, de 27 de desembre de 2001), fixant-lo en seixanta-tres mil nou-cents huitanta-quatre euros amb cinquanta-cinc cèntims (63.984,55 EUR). La modificació es concreta en la minoració de la línia T2515000 €Formació contínua en ciències de l'esport- minorada en 3275,45 euros, passa de 14.880 euros a 11.604,55 euros.
  
Segon
  
Com a conseqüència de la minoració de la línia T2515000, cal modificar:
  
- El primer paràgraf del punt 4 de l'annex I, en el sentit que l'import global màxim de les ajudes a què es referix dit annex passarà de 7.440 euros a 4.645,35 euros.
  
- El primer paràgraf del punt 4 de l'annex II, en el sentit que l'import global màxim de les ajudes a què es referix dit annex passarà de 7.440 euros a 6.959,20 euros.
  
Disposicions finals
  
Primera
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
Segona
  
Els crèdits resultants després de la present minoració tenen caràcter màxim, i no podran concedir-se subvencions una vegada esgotats tals crèdits.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.
  
València, 12 d'abril de 2002
  
El conseller de Cultura i Educació, p. s. r. (art. 4.1 Decret 111/2000, DOGV núm. 3.798, de 21 de juliol), la subsecretària,